་འཇིགས་བྱེད་ཕྱག་དྲུག་པའི་མངོན་རྟོགས་ཚོགས་འཁོར་དང་བཅས་པ་བཞུགས། དཔལ་རྡོ་རྗེ་འཇིགས་བྱེད་ཀྱི་མངོན་པར་རྟོགས་པ་ཞེས་བྱ་བ། བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །
འཇམ་དཔལ་ཐུགས་རྗེས་ཁྲོས་པས་གཤིན་རྗེ་གཤེད། །མི་བཟད་ཁྲོ་བོ་རྒྱ་ཆེར་རྣམ་རོལ་པ། །བདུད་དཔུང་འཇོམས་པའི་དཔལ་ལ་ཕྱག་འཚལ་ནས། །དེ་ཡི་སྒྲུབ་ཐབས་མན་ངག་ཇི་བཞིན་བཤད། །དེ་ལ་རྡོ་རྗེ་འཇིགས་བྱེད་ཀྱི་
དཀྱིལ་འཁོར་དུ་དབང་བསྐུར་བ་ཐོབ་ཅིང༌། དམ་ཚིག་དང་ལྡན་པས་རྡོ་རྗེ་འཇིགས་བྱེད་ཕྱག་དྲུག་པ་བསྒོམ་པར་འདོད་པའི་རྣལ་འབྱོར་པས། སྟན་བདེ་བ་རེེ་བསྡད། བླ་མ་དང་དཀོན་མཆོག་གསུམ་ལ་སྐྱབས་སུ་འགྲོ་བ
བྱ། སེམས་ཅན་ཐམས་ཅད་ཀྱི་དོན་དུ་སངས་རྒྱས་ཐོབ་པར་བྱ། དེའི་དོན་དུ་དཔལ་རྡོ་རྗེ་འཇིགས་བྱེད་བསྒོམ་པར་བྱ་སྙམ་དུ་བྱང་ཆུབ་ཀྱི་སེམས་བསྒོམ། དེ་ནས་རང་གི་སྙིང་གི་ནང་དུ་ཟླ་བའི་དཀྱིལ་འཁོར་གྱི་སྟེང་དུ་ཡི་གེ་དྷཱིཿ
འཇིགས་བྱེད་ཆོས་སྐོར་

།དམར་སེར་ཅིག་བསམ། དེ་ལས་འོད༵་འཕྲོས། རང་གི་སྒྲིབ་པ་སྦྱངས། བ་སྤུའི་བུ་ག་ནས་འཕྲོས་པས་རང་བཞིན་གྱི་གནས་ནས་འཇམ་དཔལ་ཞི་ཁྲོའི་ལྷ་ཚོགས། བླ་མ་སྟེང་གི་ཆ་ལ་བཞུགས་པ་དང་
བཅས་པ་སྤྱན་དྲངས་ལ། དེ་ལ་ཡིད་ཀྱིས་ཕྱག་འཚལ་ནས། ཨོྃ་མཉྫུ་ཤྲཱི་ཨཉྙཾ་པྲ་ཏཱིཙྪ་སྭཱ་ཧཱ། ལ་སོགས་པས་མཆོད། དཀོན་མཆོག་གསུམ་ལ་བདག་སྐྱབས་མཆི། །ལ་སོགས་པས་རྒྱུན་བཤགས་ལན་གསུམ་བྱ། སྲས་བཅས་
སངས་རྒྱས་ཐམས་ཅད་དང༌། །ལ་སོགས་པ་ལན་གསུམ་གྱིས་སྡོམ་པ་གཟུང་། ཚད་མེད་པ་བཞི་བསྒོམ། ཨོཾ་སྭ་བྷཱ་ཝའི་སྔགས་ཀྱིས་སྟོང་པར་བསམ། སྟོང་པའི་ངང་ལས་པཾ་ལས་པདྨ་འདབ་མ་བརྒྱད་པ། རཾ་ལས་ཉི་མའི་
དཀྱིལ་འཁོར་གྱི་སྟེང་དུ། ཧཱུྃ་ལས་སྣ་ཚོགས་རྡོ་རྗེའི་ལྟེ་བ་ལ་ཧཱུྃ་གིས་མཚན་པར་བསམ། དེ་ལས་འོད་འཕྲོས་པས་རྡོ་རྗེའི་ས་གཞི། རྭ་བ། དྲྭ་བ། གུར། བླ་རེ། བསྐལ་པའི་མེ་ལྟ་བུའི་ཡེ་ཤེས་ཀྱི་མེ་རབ་ཏུ་འབར་བའི་སྲུང་ི
འཁོར་བསྒོམ། ཨོྃ་བཛྲ་རཀྵ་རཀྵ་ཧཱུྃ། ཞེས་པས་བྱིན་གྱིས་བརླབ། དེ་ནས་སྲུང་བའི་འཁོར་ལོའི་ནང་དུ། ཨེ་ལས་ཆོས་ཀྱི་འབྱུང་གནས་གྲུ་གསུམ་པ་ཡངས་ཤིང་རྒྱ་ཆེ་བ་བསམ། དེའི་ནང་དུ་ཡཾ་ལས་རླུང་གི་དཀྱིལ་འཁོར་
གཞུ་བདུངས་པ་ལྟ་བུ་ཡང་ཞིང་གཡོ་བའི་བ་དན་གྱིས་མཚན་པ་བསམ། དེའི་སྟེང་དུ་དུར་ཁྲོད་ཆེན་པོ་བརྒྱད་ཀྱིས་བསྐོར་བའི་དབུས་སུ་ཐོད་པ་བརྩེགས་པའི་རྭ་བ་ཀེང་རུས་ཀྱིས་ཕུབ་པའི་ནང་དུ། ཁྲག་ཞག་འཁྲུགས་པའི་རྒྱ་མཚོའི་

དབུས་སུ། པདྨ་འདབ་མ་བརྒྱད་པའི་ལྟེ་བ་ལ་ཟླ་བའི་དཀྱིལ་འཁོར་བསམ། དེའི་སྟེང་དུ་ཡི་གེ་དྷཱིཿས་མཚན་པའི་ཨུཏྤ་ལ་བསམ། དེ་ལས་འོད་ཟེར་ཕར་འཕྲོས་པས་སེམས་ཅན་ཐམས་ཅད་ཀྱི་སྡིག་པ་དང་སྒྲིབ་པ་སྦྱངས། ཚུར་
འདུས་པ་ལས་རང་ཉིད་འཇམ་དཔལ་གཞོན་ནུར་གྱུར་པར་བསྒོམ། དེའང་ཞལ་གཅིག་ཕྱག་གཉིས། གཡས་པ་ན་རལ་གྲི་གཡོན་པ་ན་ཨུཏྤ་ལ་འཛིན་པ། རིན་པོ་ཆེས་བརྒྱན་ཅིང་དར་གྱི་ན་བཟའ་གསོལ་བ་ཞི་བའི་སྐུར་
བསམ། དེའི་ཐུགས་ཀར་ཨཱཿལས་ཉི་མའི་དཀྱིལ་འཁོར་བསྒོམས་པ་ལས་འོད་འཕྲོས་པས། སངས་རྒྱས་དང་བྱང་ཆུབ་སེམས་དཔའ་དང༌། ཁྲོ་བོ་དང་ལྷ་མོ་ཐམས་ཅད་སྤྱན་དྲངས་རང་ལ་ཐིམ་པས། ཐམས་ཅད་ཞུ་བ་ལས་ཉི་
མའི་དཀྱིལ་འཁོར་ཆེན་པོ་ཞིག་ཏུ་གྱུར། དེ་ལས་འོད་འཕྲོས་པས་སངས་རྒྱས་ཐམས་ཅད་ཀྱི་གསུང༌། ཨཱ་ལི་ཀཱ་ལི་དང་གསང་སྔགས་ཀྱི་རྣམ་པར་སྤྱན་དྲངས། ཉི་མའི་སྟེང་དུ་འདུས་ནས་འདྲེས་པ་ལས་བྱུང་བའི་ཧཱུྃ་ཡིག་ནག་ཚི
པོ། འོད་ཟེར་ལྔ་དང་ལྡན་པ་ཅིག་ཏུ་གྱུར་པར་བསམ། ཡང་དེ་ལས་འོད་ཟེར་ཕར་འཕྲོས་པས། དེ་བཞིན་གཤེགས་པ་ཐམས་ཅད་ཀྱི་ཐུགས་རྡོ་རྗེ་དང་གྲི་གུག་དང་ཐོད་པ་ལ་སོགས་པ་ཕྱག་མཚན་གྱི་རྣམ་པས་སྤྱན་དྲངས། ཧཱུྃ་ལ་
ཐིམ་ནས་འདྲེས་པ་ལས། རྡོ་རྗེ་སྔོན་པོ་རྩེ་མོ་དགུ་པ་ལྟེ་བར་ཧཱུྃ་གིས་མཚན་པ་གཅིག་ཏུ་གྱུར། དེ་ལས་ཁྲོ་བོ་དང་ཁྲོ་མོའི་ཚོགས་དཔག་ཏུ་མེད་པ་སྤྲོས་པས། སེམས་ཅན་ཐམས་ཅད་གྱི་སྡིག་སྒྲིབ་སྦྱངས། སེམས་ཅན་ཐམས་ཅད་

བཅུ་གཉིས་
আ
།ཀྱང་རྡོ་རྗེ་འཇིགས་བྱེད་དུ་གྱུར། ཚུར་འདུས་རྡོ་རྗེ་ལ་ཐིམ་ནས་ཡོངས་སུ་གྱུར་པ་ལས་བྱུང་བའི་རང་ཉིད་རྡོ་རྗེ་འཇིགས་བྱེད་དུ་གྱུར་པར་བསམ། དེའང་པདྨ་དང་ཉི་མའི་སྟེང་དུ་མ་ཧེ་ཁྲོས་པའི་གདན་
ལ། ཞབས་གཡས་པ་བརྐྱང་ཞིང་གཡོན་པ་བསྐུམ་པས་བཞུགས་པ། ཞལ་གསུམ་ཕྱག་དྲུག་པ། སྐུ་མདོག་མཐིང་ནག རྩ་བའི་ཞལ་མ་ཧེའི་གདོང་པ། གཡས་ཀྱི་ཞལ་དཀར་བ། གཡོན་དམར་བ། ཕྱག་གཡས་ཀྱི་དང་པོས་
གྲི་གུག གཡོན་གྱི་དང་པོས་ཁྲག་གིས་གང་བའི་ཐོད་པ་གཉིས་ཀའང་ཐུགས་ཀར་འཛིན་པ། གཡས་ཀྱི་གཉིས་པ་ན་ཌཱ་མ་རུ། གཡོན་གྱི་གཉིས་པ་ན་རྡོ་རྗེས་མཚན་པའི་ཁ་ཊཱཾ་ག ཕྱག་འོག་མ་གཉིས་ཀྱིས་གླང་པོ་ཆེའི་ཀོ་རློན་
བརྒྱངས་ནས་ན་བཟར་འཛིན་པ། མི་མགོ་སྐམ་པོ་ལྔའི་དབུ་རྒྱན་དང༌། རློན་པ་ལྔ་བཅུའི་དོ་ཤལ་དང༌། སྦྲུལ་ནག་གི་ཆུན་པོའི་མཆོད་ཕྱིར་ཐོགས་འཆང་བ།_རུས་པའི་རྒྱན་དྲུག་གིས་བརྒྱན་པ།_དབུ་སྐྲ་ཁམ་ནག་གྱེན་དུ་འཁྱིལ་
ཞིང༌། ཧཱུྃ་དང་ཕཊ་གྱི་སྒྲ་སྒྲོགས་པ། གཅེར་བུ་མཚན་མ་གྱེན་དུ་བསྒྲེང་བ། ཡེ་ཤེས་ཀྱི་མེ་འབར་བའི་དབུས་ན་བཞུགས་པར་བསམ། དེའི་དཔྲལ་བར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུྃ་སྔོན་པོ་རྣམས་
སངས་རྒྱས་ཐམས་ཅད་ཀྱི་སྐུ་གསུང་ཐུགས་ཀྱི་རང་བཞིན་དུ་བསྒོམས་ནས། ཨོཾ་སརྦ་ཏ་ཐཱ་ག་ཏ་ཀཱ་ཡ་ཝཱཀ་ཙིཏྟ་བཛྲ་སྭ་བྷཱ་ཝ་ཨཱཏྨ་ཀོ྅་ཧཾ། ཞེས་བརྗོད་ནས་བརྟན་པར་བྱའོ། །དེ་ནས་རང་གི་སྙིང་གའི་ཧཱུྃ་ལས་འོད་འཕྲོས་པས་
331

འཇིགས་བྱེད་ཆོས་སྐོར་
རང་བཞིན་གྱི་གནས་ནས། རྡོ་རྗེ་འཇིགས་བྱེད་ཡུམ་དང་བཅས་པ་ལ་སངས་རྒྱས་དང་བྱང་ཆུབ་སེམས་དཔས་བསྐོར་བ་སྤྱན་དྲངས། མཆོད་པས་སྔར་བཞིན་དུ་མཆོད་ནས། ཨོཾ་སརྦ་ཏ་ཐཱ་ག་ཏ་ཨ་བྷི་ཥིཉྩ་ཏུ་མཱཾ། ཞེས་གསོལ་བ་
བཏབ་པས་དེ་བཞིན་གཤེགས་པ་ཐམས་ཅད་ཀྱིས། ཨོྃ་བཛྲ་ཨུ་ད་ཀ་ཨ་བྷི་ཥིཉྩ་ཧཱུྃ། ཞེས་གསུང་ཞིང་དབང་བསྐུར་བས། དབང་གི་ཆུས་རྐང་མཐིལ་ཡན་ཆད་གང༌། ལུས་ངག་ཡིད་གསུམ་གྱི་དྲི་མ་ཐམས་ཅད་དག དབང་བཞི་
ཐོབ། ཆུ་ལྷག་མ་ཡར་ལུད་པས་མི་བསྐྱོད་པས་དབུར་བརྒྱན་པར་བསམ། དེ་ནས་དབང་གི་ལྷ་ཉིད་ཡེ་ཤེས་པའྀ་ཚུལ་དུ་བདག་ལ་ཐིམ་པར་བསྒོམ་ཞིང༌། ཨོྃ་བཛྲ་བྷཻ་ར་ཝ་ས་པ་རི་ཝཱ་ར། ཞེས་ཀུན་ལ་སྦྱར་ལ། བཛྲ་ཨངྐུ་ཤ་
ཛཿ བཛྲ་པཱ་ཤ་ཧཱུྃ། བཛྲ་སྥོ་ཊ་བཾ། བཛྲ་གྷཎྜེ་ཧོཿ ཞེས་བརྗོད་པས་རང་ལ་གཉིས་སུ་མེད་པར་ཐིམ། དེ་ནས་རང་གི་སྙིང་གར་ཡེ་ཤེས་སེམས་དཔའ་འཇམ་དཔལ་གཞོན་ནུ་དང༌། དེའི་ཐུགས་ཀར་ཏིང་ངེ་འཛིན་སེམས་དཔའ་
ཡི་གེ་ཧཱུྃ་སྔོན་པོ་བསྒོམས་ནས། དམ་ཚིག་གི་ཕྱག་རྒྱ། དཔྲལ་བ་མགྲིན་པ་སྙིང་ག་གསུམ་དུ་བཅའ་ཞིང༌། ཧྲཱིཿཥྚིའི་སྔགས་རེ་རེ་བརྗོད་པས་བྱིན་གྱིས་བརླབ་བོ། །དེ་ནས་མདུན་དུ་བདུད་རྩི་གཏོར་མ་ལྟར་བྱིན་གྱིས་བརླབས་
ནས།ྋལྕེ་ལ་མྱངས་པས་ལུས་ཐམས་ཅད་བདུད་རྩིས་གང་བར་བསྒོམ་ཞིང༌། ཨོཾ་སརྦ་ཏ་ཐཱ་ག་ཏ་ཨ་མྲྀ་ཏའི་སྔགས་བརྗོད་པས་བྱིན་གྱིས་བརླབ་བོ། །དེ་ནས་རང་གི་ལུས་དང་གྲིབ་མའི་ཚུལ་གྱིས་རང་གི་པང་དུ་ཡུམ་རྡོ་རྗེ་རོ་
332

བཅུ་གསུམ་
།ལངས་མ་སྐུ་མདོག་ནག་མོ། །གྲི་གུག་དང་ཐོད་པ་འཛིན་པ་གསལ་བར་དམིགས་ནས། དེ་དང་མཉམ་པར་སྦྱོར་བའི་བདེ་བའི་སྒྲས་སངས་རྒྱས་ཐམས་ཅད་བཀུག ཞལ་དུ་ཞུགས། སྙིང་གར་ཞུ། བྷ་
M
གར་བབས་པ་མཆོད་པའི་ལྷ་མོ་གྲངས་མེད་པར་གྱུར། དེ་ཕྱིར་སྤྲོས་ནས་དེ་རྣམས་ཀྱིས་འདི་སྐད་ཅེས། གཟུགས་སྒྲ་ལ་སོགས་དྲུག་པོ་འདི། །དངོས་མེད་ནམ་མཁའ་ལྟ་བུ་ལ། །ལོངས་སྤྱོད་ཡུལ་དུ་དུ་མར་སྣང༌། །ཤེལ་ལ་
ཚོན་ནི་ཇི་བཞིན་ནོ། །འདོད་པ་ལྔ་དང་ཆོས་རྣམས་ལ། །རྣལ་འབྱོར་རྟག་ཏུ་སྤྱོད་པར་ཤོག །ཨ་ལ་ལ་ཧོ་རོལ་དུ་གསོལ། །གནས་པར་མཛོད། མི་འཛིན་སྒྱུ་མ་ལྟ་བུ་ལ། །དགྱེས་པའི་གར་གྱིས་རོལ་པར་མཛོད། །རེག་བྱ་
འགག་པ་མེད་པ་ལ། །མི་གཡོ་བཞིན་དུ་རོལ་དུ་གསོལ། །ཞེས་གསུང་ཞིང་མཆོད་པར་བསམ། དེ་ནས་ཡང་དེ་དག་གིས་མགྲིན་གཅིག་ཏུ། ཧཱུྃ་མིའུ་ཐུང་ནགཽ་པོ་སྤྲིན་ལྟའི་མདོག འོད་ཟེར་བྱེ་བ་འཕྲོ་བ་བཞེངས། །མཚན་མ་
བསྒྲེང་བ་མ་ཧེའི་ཞལ། །གཉིས་མེད་སྦྱོར་བས་ཁྱོད་རྒྱལ་མཛད། །ཟླ་བ་བཞིན་དུ་ཞལ་དགུ་པ། །ལྷ་དང་ལྷ་མིན་ཐམས་ཅད་ཀུན། །མ་ལུས་པར་ནི་འཇིགས་པར་མཛད། །གཡས་བསྐུམ་གཡོན་བརྐྱང་བརྗིད་པར་གནས། །
སྟོབས་ལྡན་ཁྱོད་ལ་ཕྱག་འཚལ་ལོ། །ཞེས་བསྟོད་པར་བསམ། དེ་ནས་མཆོད་པའི་ལྷ་མོ་ཡུམ་དང་བཅས་པ་རང་གི་ལུས་ལ་གཉིས་སུ་མེད་པར་ཐིམ་པར་བསྒོམས་ནས། ལྷའི་སྐུ་སྣང་ལ་རང་བཞིན་མེད་པ་ལ་སེམས་གཏད་དེ་
333

འཇིགས་བྱེད་ཆོས་སྐོར་
མཉམ་པར་གཞག་གོ །དེ་ནས་ཡིད་འཕྲོ་བར་གྱུར་ན་སྔགས་ཀྱི་བཟླས་པ་བྱ་སྟེ། ཏིང་ངེ་འཛིན་སེམས་དཔའ་ཧཱུྃ་གི་མཐའ་མར། ཡང་སྙིང་དང༌། ཉེ་སྙིང་དང༌། དེའི་མཐའ་མར་སྙིང་པོ་དང༌། དེའི་མཐའ་མར་རྩ་སྔགས་ཀྱིས་
བསྐོར་ནས། དེ་རྣམས་གཡས་སྐོར་དུ་འཁོར་བས་སྡིག་པ་དང་སྒྲིབ་པ་སྦྱངས། བསོད་ནམས་དང་ཡེ་ཤེས་ཀྱི་ཚོགས་སྤེལ། སངས་རྒྱས་ཐམས་ཅད་ཀྱི་ཡེ་ཤེས་བདག་ལ་འཇུག་པར་བསམ་ཞིང༌། རྩ་སྔགས། སྙིང་པོ། ཉེ་
སྙིང་གསུམ་གང་མོས་ལ་བཟླས་པར་བྱའོ། །བཟླས་པ་ཚར་བ་དང༌། གཏོར་མ་གཏོང་བའི་ཚུལ་ནི། འདས་པ་དང་འཇིག་རྟེན་པའི་གཏོར་མ་གཉིས་ལས། འདས་པའི་གཏོར་མ་གཏང་བའི་ཚུལ་ནི། གཏོར་མ་ཉེ་སྙིང་གིས་
བསངས། སྭ་བྷཱ་བས་སྦྱངས། སྟོང་པའི་ངང་ལས་ཡཾ་ལས་རླུང༌། རཾ་ལས་མེ། ཨཱཿལས་ཐོད་པའི་ནང་དུ་ཨ་ལས་ཟླ་བའི་དཀྱིལ་འཁོར་གྱི་ནང་དུ། གོ་ཀུ་ད་ཧ་ན་ལས་ཤ་ལྔའི་སྟེང་དུ། ཤར་དུ་བི་ལས་དྲྭ་ཆེན། དབུས་སུ་མུ་
ལས་དྲི་ཆུ། ནུབ་ཏུ་ཤུ་ལས་བྱང་སེམས། བྱང་དུ་མ་ལས་ཤཾ་ཆེན་གྱི་དྭངས་མ། ལྷོར་ར་ལས་རཀྟ། དེའི་སྟེང་དུ་དབུས་དང་ཕྱོགས་བཞིར། ཧཱུྃ་ཧཱུྃ་ཨཱོྃ་ཛྲྀ་ཁཾ། ཤར་ལྷོ་ནས་མཚམས་བཞིར། ལཾ་མཻ་པཾ་ཏཱཾ་བསྐྱེད་ནས། དེ་
རྣམས་ལས་འོད་ཟེར་འོག་ཏུ་འཕྲོས་པས་རླུང་གཡོས། མེ་སྦར་ཤ་ལྔ་བདུད་རྩི་ལྔ་ས་བོན་དང་བཅས་པ་རྣམས་ཞུ་ནས་ཡེ་ཤེས་ཀྱི་བདུད་རྩིར་གྱུར་པར་བསྒོམས་ནས། ཨོཾ་ཨཱཿཧཱུྃ་ཡང་ཡང་བརྗོད་ཅིང་བྱིན་གྱིས་བརླབ། དེ་ནས་རང་
334

༴ ༄༅།
བཅུ་བཞི་
།གི་སྙིང་གའི་ཧཱུྃ ང་གའི་ཧཱུྃ་ལས་འོད་འཕྲོས་ནས། རང་གིས་བསྒོམས་པའི་རྡོ་རྗེ་འཇིགས་བྱེད་དང་འདྲ་བ་ལ་སངས་རྒྱས་དང་བྱང་ཆུབ་སེམས་དཔའ་དཔག་ཏུ་མེད་པས་བསྐོར་བ་རང་བཞིན་གྱི་གནས་ནས་སྤྱན
དྲངས། པདྣ་ཀ་མ་ལ་ཡེ་སྟཱཾ་གྱིས་གདན་དབུལ། དེ་ནས་དེ་རྣམས་ཀྱི་ཞལ་ནས་འོད་ཀྱི་སྦུ་གུ་བྱུང་ནས་གཏོར་མ་གསོལ་བར་བསམ་ཞིང༌། རྡོ་རྗེ་ཐལ་མོ་ཁ་གྱེན་དུ་ཕྱེ་ལ། ཨོཾ་ཡ་མཱནྟ་ཀ་སརྦ་བིགྷན་ཤ་ཧཱུྃ་མཱ་ར་ཡ་ཨི་དཾ་བ་ལིཾ་ཁ་
དྲངས། པདྨ་ཀ་མ་ལ་ཡེ་སྟཱཾ་གྱིས་གདན་དབུལ། དེ་ནས་དེ་རྣམ
ཁ་ཁཱ་ཧི་ཁཱ་ཧི་ཧཱུྃ་ཕཊ། ཅེས་པ་གསུམ་མམ་བདུན་གྱིས་དབུལ། ཨཉྙཾ་པཱ་ཏྱཾ་ལ་སོགས་པ་དང༌། གཟུགས་སྒྲ་ལ་སོགས་དྲུག་པོ་འདི། །ཞེས་པ་ལ་སོགས་པས་མཆོད་ནས། མིའུ་ཐུང་ནག་པོ་སྤྲིན་ལྟའི་མདོག །ལ་སོགས་པས་
བསྟོད། འདོད་པའི་དོན་ལ་གསོལ་བ་གདབ་བོ། །དེ་ནས་འཇིག་རྟེན་པའི་གཏོར་མ་ནི། མཁའ་འགྲོ་སྤྱི་གཏོར་ལྟར་བྱིན་གྱིས་བརླབས་ནས། རང་གི་སྙིང་གའི་ཧཱུྃ་ལས་འོད་འཕྲོས་པས། སོ་སོའི་གནས་ནས་ཕྱོགས་སྐྱོང་བ་བཅུ་
བཞི་བཀུག་ནས། མདུན་གྱི་གཤིན་རྗེ་གཤེད་བསྐོར་ནས་བཞུགས་པར་བསམ། དེ་རྣམས་ལ་པདྨ་ཀ་མ་ལ་ཡེ་སྟཱཾ་གྱིས་གདན་ཕུལ་ནས། དེ་རྣམས་ཀྱི་ཞལ་ནས་འོད་ཀྱི་སྦུ་གུ་བྱུང་ནས་གཏོར་མ་གསོལ་བར་བསམ་ཞིང༌། ཨོཾ་ཧྲཱིཿ
ཉྫཱི་ཝི་ཀྲྀ་ཏཱ་ན་ན་ཧཱུྃ་ཧཱུྃ་ཕཊ་སྭཱ་ཧཱ། སརྦ་བྷཱུ་ཏེ་བྷྱཿཨི་དཾ་བ་ལིཾ་བྷཀྵ་སཱི་ཧ་ཧ་ཧི་ཧི་ཧཱུྃ་ཧཱུྃ་ཕཊ་ཕཊ་སྭཱ་ཧཱ། ཞེས་བདུན་ནམ་གསུམ་གྱིས་དབུལ། སླར་ཡང་ཨརྦྷ་ལ་སོགས་པས་མཆོད། འདོད་པའི་དོན་གསོལ་བ་གདབ། དེ་ནས་ཨཻ་
335

འཇིགས་བྱེད་ཆོས་སྐོར་
བཛྲ་མཿས་འདས་པའི་ལྷ་གཤེགས་སུ་གསོལ། སརྦ་བྷཱ་ཏ་གཙྪས་འཇིག་རྟེན་པ་རྣམས་གཤེགས་སུ་གསོལ་ལོ། །གཏོར་མའི་རིམ་པའོ། །ཁ་ཟས་པའི་ཚེ། ཁ་ཟས་གཏོར་མ་ལྟར་བྱིན་གྱིས་བརླབ། རང་གི་ལུས་རྡོ་རྗེ་འཇིགས་
བྱེད་དུ་བསྒོམ། ལྟེ་བར་གཏུམ་མོའི་མེ་སྦར་ནས། མཻའི་ཁྲོད་ན་རྡོ་རྗེ་འཇིགས་བྱེད་ཀྱིས་གཙོར་བྱས་པ་འཇིག་རྟེན་ལས་འདས་པ་དང༌། ཕྱོགས་སྐྱོང་བ་བཅུ་བཞི་ལ་སོགས་པ་འཇིག་རྟེན་པའི་ལྷའི་ཚོགས་རྣམས་བཞུགས་པར་
བསྒོམས་ནས། དེ་རྣམས་ལ་མཆོད་པའི་བསམ་པས་ནང་གི་སྦྱིན་སྲེག་གི་ཚུལ་གྱིས་ལོངས་སྤྱད་དོ། །ཟས་ཀྱི་བྱ་བའི་རིམ་པའོ། །སྤྱོད་ལམ་སྣ་ཚོགས་ལ་འཇུག་པའི་ཚེ་བདག་དང་སྣང་བ་ཐམས་ཅད་རྡོ་རྗེ་འཇིགས་བྱེད་ཀྱི་
སྐུ། བརྗོད་པ་དང་གྲགས་པ་ཐམས་ཅད་སྔགས། སེམས་ཀྱི་བསམ་པ་ཐམས་ཅད་ཏིང་ངེ་འཛིན་དུ་བསམས་ནས། དེ་ཐམས་ཅད་ཀྱང་སྣ་ཚོགས་སུ་སྣང་ཡང་རང་བཞིན་མེད་པར་སྟོང་པར་ཤེས་པར་བྱས་ལ། གང་ལ་ཡང་སྡང་བ་
དང་ཞེན་པ་མེད་པར་ལོངས་སྤྱད་དོ། །སྤྱོད་ལམ་མོ། །ཉལ་བའི་ཚེ་བདག་དང་སྣང་བ་ཐམས་ཅད་མི་དམིགས་ཏེ་སྟོང་པར་བསམས་ལ་ཉལ། ལྡང་བའི་ཚེ་སྐད་ཅིག་གིས་ལྷའི་སྐུའི་ང་རྒྱལ་གྱིས་ལྡང་ངོ༌། །དེ་དག་གིས་ནི་རྣལ་
འབྱོར་རྫོགས་པར་བསྟན་ཟིན་